عرب بیرلیگی تشکیلاتی تامانیدن مصرنینگ پایتختی قاهره ده تشقی ایشلر وزیرلری سویه سیده اویوشتیریلگن جلسه ده احمد ابو الغیط ایککینچی مرته عرب بیرلیگی باش منشیسی ایتیب سیلندی.
جلسه نینگ آرتیدن اوتکزیلگن مطبوعاتی کنفرانسده مصر تامانیدن احمد ابو الغیط عرب بیرلیگی تشکیلاتی باش منشی لیگی گه ایککینچی مرته نامزد کورستیلگن لیگی و رای بیرلیگی بیلن قیته دن یلنگن لیگی بیلدیریلدی.
خبرده اوشبو قرارنینگ عرب بیرلیگی کینگشی نینگ 155- فوق العاده وضعیتده آلینگن لیگی قید ایتیلدی.
جنوری آیی نینگ سونگگیده مصر احمد ابو الغیط نی 5 ییل لیک ینگی باسقیچ اوچون قیته دن نامزد بیریش نیتینی بیلدیرگندی.
احمد ابو الغیط وظیفه سی پیتیده 2016 – ییل جون آییده اداغگه ییتیب بارگن سابق عرب بیرلیگی باش منشیسی نبیل العربی نینگ اورنی گه سیلنگن ایدی.
ابو الغیط جولای 2004 – مارچ 2011 گچه تونتریلگن جمهور باشلیغی حُسن مبارک پیتیده 7 ییل تشقی ایشلر وزیری ایتیب وظیفه آلیب بارگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
